Lahko udari brez opozorila, v vsakem trenutku.
Hodili boste po mehki preprogi in prijeli za kljuko,
ko naenkrat...zap!
Da bi razumeli statično elektriko,
moramo najprej vedeti nekaj o snovi.
Vso snov sestavljajo atomi,
ki si sestavljeni iz treh vrst manjših delcev.
negativno nabitih elektronov,
pozitivno nabitih protonov,
in nevtralnih nevtronov.
Ponavadi se elektroni in protoni med seboj izenačijo,
zato je večina snovi, ki jo srečaš, električno nevtralna.
A elektroni so majhni in praktično brez teže
in drgnenje ali trenje lahko da slabo vezanim elektronom
dovolj energije, da zapustijo svoje atome in se pritrdijo na druge,
se selijo med različnimi površinami.
Ko se to zgodi,
ima prvi predmet sedaj več protonov kot elektronov
in postane pozitivno nabit,
medtem ko dobi tisti z več elektroni negativen naboj.
Ta situacija se imenuje neravnovesje nabojev
oziroma razlika v naboju.
A narava teži proti ravnovesju,
tako da ko eno od na novo nabitih teles pride v stik z drugim materialom,
bodo mobilni elektroni izkoristili prvo priložnost
in šli tja, kjer jih najbolj potrebujejo:
ali skočijo z negativno nabitega predmeta
ali skočijo na pozitivnega,
da bi spet vzpostavili nevtralno ravnovesje nabojev.
To hitro gibanje elektronov, imenovano tok elektronov,
prepoznamo kot nenadno iskro.
Ta proces se ne zgodi s katerimkoli predmetom.
Drugače bi te treslo ves čas.
Prevodniki, kot so kovine in slana voda,
imajo slabo vezane zunanje elektrone,
ki se lahko premikajo med molekulami.
Na drugi strani imajo izolatorji kot so plastika, guma in steklo,
trdno vezane elektrone, ki ne bodo zlahka skočili na druge atome.
Statično naraščanje se najbolj verjetno zgodi,
ko je eden izmed materialov izolator.
Ko hodiš po preprogi,
se bodo elektroni s tvojega telesa podrgnili nanjo,
medtem ko se bo volna kot izolator uprla izgubi elektronov.
Čeprav sta telo in preproga skupaj še vedno električno nevtralna,
je sedaj med njima polarizacija nabojev.
In ko se dotakneš kljuke,
zap!
Šibko vezani elektroni s kovinske kljuke skočijo na tvojo roko,
da nadomestijo elektrone, ki jih je izgubilo tvoje telo.
Ko se to zgodi v tvoji spalnici, je le majhna nadloga.
A zunaj
je lahko statična elektrika strašljiva, uničujoča moč narave.
V določenih pogojih se razlika v nabojih pojavi v oblakih.
Ne vemo natančno, kako se to zgodi.
Morda ima kaj s kroženjem vodnih kapljic
in ledenih delcev znotraj njih.
Ne glede na to se neravnovesje v nabojih nevtralizira,
ko se sprosti k drugemu telesu,
kot je stavba,
Zemlja,
ali drug oblak, kar izgleda kot ogromna iskra - strela.
Tako kot lahko tvoje prste strese spet in spet na istem mestu,
kar verjemi, da lahko strela udari na istem mestu več kot enkrat.